KOMISSION ASETUS (ETY) N:o 211/93,
annettu 1 päivänä helmikuuta 1993,
luvan antamisesta Saksalle ja Ranskalle olla noudattamatta tietyillä alueilla lopullisen viininviljelyalueista luopumisen korvauksen myöntämisestä viinivuosiksi 1988/1989 1995/1996 annetussa neuvoston asetuksessa (ETY) N:o 1442/88 säädettyjä toimenpiteitä annetun asetuksen (ETY) N:o 3782/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lopullisen viininviljelyalueista luopumisen korvauksen myöntämisestä viinivuosiksi 1988/1989 1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1) ja erityisesti sen 12 artiklan 1 kohdan,
sekä katsoo, että
Ranska on tehnyt ennen 1 päivää lokakuuta 1992 aloitteen lopullisen viininviljelyalueista luopumisen korvauksen myöntämisestä viinivuosiksi 1988/1989 1995/1996 annetun asetuksen (ETY) N:o 1442/88 soveltamista koskevista yksityiskohtaisista säännöistä 31 elokuuta 1988 annetun komission asetuksen (ETY) N:o 2729/88(2), sellaisena kuin se on viimeksi muutettuna asetuksella (ETY) N:o 678/89(3), 11 a artiklan mukaisesti muutospyynnön tiettyjen alueiden jättämistä asetuksessa (ETY) N:o 1442/88 säädettyjen toimenpiteiden soveltamisalan ulkopuolelle viinivuodesta 1993/1994; tämä muutos kuuluu edellisessä pyynnössä oikeutettuun luokkaan, joka johti luvan antamisesta Saksalle ja Ranskalle olla noudattamatta tietyillä alueilla asetuksessa (ETY) N:o 1442/88 säädettyjä toimenpiteitä annetun komission asetuksen (ETY) N:o 3782/88(4), sellaisena kuin se on viimeksi muutettuna asetuksella (ETY) N:o 3615/89(5), antamiseen; kaikkien näiden Ranskan alueiden viininviljelyn tuotantokyvyn korjattu määrä on alhaisempi kuin 10 prosenttia Ranskan kansallisesta viininviljelyn tuotantokyvystä, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3782/88 liitteen 2 kohdan ensimmäiseen luetelmakohtaan "Côtes d'Auvergne" ja "Saint Pourçain".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan viinivuodesta 1993/1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä helmikuuta 1993.